als_Latn dik_Latn sag_Latn
Emrat/ Drejtorët dhe mësuesit që janë në ‘lupën’ e ministres teknike të ArsimitPostuar më: 01 June 2017 20:29
Në respektim të të drejtave Kushtetuese dhe në vijim të deklaratave zyrtare te Departamentit të Administratës Publike, Ministria e Arsimit dhe Sportit deklaron se është e angazhuar të përmbushë të gjitha detyrimet ligjore të përcaktuara për mbarëvajtjen e procesit mësimor si dhe të drejtat politike të nëpunësve civilë përgjatë fushatës zgjedhore.
Në një njoftim zyrtar, MAS thekson se në këtë kuadër, në të gjitha takimet zyrtare me përfaqësuesit e institucioneve arsimore, autoritet e Ministrisë së Arsimit dhe Sportit kanë informuar të gjitha strukturat në varësi, mbi detyrimet dhe kufizimet që nëpunësit e administratës, në veçanti, kanë për përmbushjen e kalendarit të programit mësimor dhe rregullat e sjelljes dhe të veprimtarisë së tyre brenda afateve kohorë të përcaktuar për të gjithë nëpunësit dhe drejtuesit.
“Mbi bazën e informacioneve të raportuara, Ministria e Arsimit dhe Sportit ka konstatuar përfshirjen e disa drejtuesve e punonjësve arsimorë në fushatën elektorale, duke ushtruar presion në forma të ndryshme tek nxënësit dhe mësuesit dhe është duke bërë verifikimet e duhura mbi bazën e përcaktimeve ligjore, për personat e poshtëshënuar:
- Përgjegjëse e Zyrës Arsimore, Kurbin, znj. Majlinda Shalsi- Cara
- Përgjegjës i Zyrës Arsimore, Gramsh, z. Xhevit Dermyshi
- Përgjegjës i Zyrës Arsimore, Has, z. Selman Qema
- Mësuese në gjimnazin “Ibrahim Rrugova” Tiranë, znj. Arjana Metaliaj
- Mësues në gjimnazin “Asim Vokshi”, në Bajram Curri, z. Afrim Brahaj
- Përgjegjëse e Zyrës Arsimore, Bulqizë znj. Bedrie Manjani e cila përveç pjesëmarrjes në fushatë në kundërshtim të plotë me përcaktimet ligjore, ka bërë presion të hapur ndaj mësuesve për përfshirjen e nxënësve në fushatë elektorale gjatë orarit mësimor (10:00 – 13:00)”, sqarohet në njoftimin zyrtar.
Ministria e Arsimit dhe Sportit do të vijojë monitorimin e të gjithë institucioneve për të garantuar respektimin e të drejtave politike të nëpunësve civilë si dhe zbatimin e përpiktë të përcaktimeve ligjore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn